CELEX: 32007L0061
Language: da
Date: 2007-09-26 00:00:00
Title: Rådets direktiv 2007/61/EF af 26. september 2007 om ændring af direktiv 2001/114/EF om visse former for konserveret helt eller delvis inddampet mælk bestemt til konsum

4.10.2007   
            
            
               DA
            
            
               Den Europæiske Unions Tidende
            
            
               L 258/27
            
         
      RÅDETS DIREKTIV 2007/61/EF
   af 26. september 2007
   om ændring af direktiv 2001/114/EF om visse former for konserveret helt eller delvis inddampet mælk bestemt til konsum
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 37,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:
   
               (1)
            
            
               I lyset af det stadig større behov for harmoniserede regler for den internationale samhandel med mælk og mælkeprodukter bør der fastsættes bestemmelse om, at det er tilladt at standardisere proteinindholdet i visse former for konserveret helt eller delvis inddampet mælk til et minimumsindhold på 34 vægtprocent udtrykt i fedtfrit tørstof.
            
         
               (2)
            
            
               Når en sådan standardisering tillades, bør råmaterialerne og sammensætningen af de råmaterialer, der anvendes ved justering af proteinindholdet, defineres.
            
         
               (3)
            
            
               Europa-Parlamentets og Rådets forordning (EF) nr. 1925/2006 af 20. december 2006 om tilsætning af vitaminer og mineraler samt visse andre stoffer til fødevarer (2) tager sigte på at regulere tilsætningen af disse stoffer til fødevarer og opstiller en liste over de vitaminer og mineraler, der må tilsættes fødevarer. Rådets direktiv 2001/114/EF (3) bør derfor ændres, således at det tillader tilsætning af vitaminer og mineraler som fastsat i forordning (EF) nr. 1925/2006.
            
         
               (4)
            
            
               Direktiv 2001/114/EF bør ændres i overensstemmelse hermed —
            
         UDSTEDT FØLGENDE DIREKTIV:
   Artikel 1
   Direktiv 2001/114/EF ændres således:
   
               1)
            
            
               Artikel 2 udgår.
            
         
               2)
            
            
               Bilag I ændres i overensstemmelse med bilaget til dette direktiv.
            
         Artikel 2
   1.   Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. august 2008. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
   Artikel 3
   Dette direktiv træder i kraft på tredjedagen efter offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.
   
      Udfærdiget i Bruxelles, den 26. september 2007.
      
         
            På Rådets vegne
         
         J. SILVA
         
         
            Formand
         
      
   
   
      (1)  Europa-Parlamentets udtalelse af 5. september 2007 (endnu ikke offentliggjort i EUT).
   
      (2)  EUT L 404 af 30.12.2006, s. 26.
   
      (3)  EFT L 15 af 17.1.2002, s. 19. Ændret ved tiltrædelsesakten af 2003.
   
      BILAG
      I bilag I til direktiv 2001/114/EF foretages følgende ændringer:
      
                  1)
               
               
                  I punkt 1 »Delvis inddampet mælk« affattes første afsnit således:
                  »er det flydende, sukrede eller usukrede produkt, som fremkommer ved delvis fjernelse af vand fra mælk, fra helt eller delvis skummet mælk eller fra en blanding af disse produkter, eventuelt tilsat fløde eller helt inddampet mælk eller begge dele, idet tilsætningen af helt inddampet mælk dog ikke må overstige 25 % af det samlede tørstofindhold i det færdige produkt.«
               
            
                  2)
               
               
                  I punkt 2 »Helt inddampet mælk «affattes første afsnit således:
                  »er det produkt i pulverform, som fremkommer ved fjernelse af vand fra mælk, fra helt eller delvis skummet mælk, fra fløde eller fra en blanding af disse produkter, og hvis vandindhold udgør 5 vægtprocent eller derunder.«
               
            
                  3)
               
               
                  I punkt 3 »Behandlinger« foretages følgende ændringer:
                  
                              a)
                           
                           
                              I litra b) affattes de indledende ord således:
                              »Med forbehold af bestemmelserne i Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (1) opnås konservering af de i punkt 1 og 2 nævnte produkter:
                           
                        
                              b)
                           
                           
                              Følgende litra indsættes:
                              
                                          »c)
                                       
                                       
                                          Med forbehold af sammensætningskravene i punkt 1 og 2 i dette bilag kan proteinindholdet i mælk justeres til et minimumsindhold på 34 vægtprocent (udtrykt i fedtfrit tørstof) ved at der tilsættes og/eller fjernes mælkebestanddele på en sådan måde, at mælkens valleprotein-kasein-forhold ikke ændres.«
                                       
                                    
                        
            
                  4)
               
               
                  Punkt 4 »Tilladte tilsætninger« affattes således:
                  »4.   Tilladte tilsætninger og råmaterialer
                  
                              a)
                           
                           
                              Vitaminer og mineraler i overensstemmelse med Europa-Parlamentets og Rådets forordning (EF) nr. 1925/2006 af 20. december 2006 om tilsætning af vitaminer og mineraler samt visse andre stoffer til fødevarer (2).
                           
                        
                              b)
                           
                           
                              Følgende råmaterialer må bruges til justering af proteinindholdet, som nævnt i punkt 3, litra c):
                              
                                          i)
                                       
                                       
                                          mælkeretentat
                                          Mælkeretentat er det produkt, der opnås ved at koncentrere mælkeprotein ved ultrafiltrering af mælk, eller af helt eller delvis skummet mælk
                                       
                                    
                                          ii)
                                       
                                       
                                          mælkepermeat
                                          Mælkepermeat er det produkt, der opnås ved at fjerne mælkeproteiner og mælkefedt ved ultrafiltrering af mælk eller af helt eller delvis skummet mælk,
                                       
                                    
                                          iii)
                                       
                                       
                                          laktose
                                          Laktose er en naturlig mælkebestanddel, der normalt udvindes af valle, og som har et indhold af vandfri laktose på mindst 99,0 % m/m udtrykt som tørstof. Laktosen kan være vandfri eller indeholde et molekyle krystalvand eller en blanding af begge former.
                                       
                                    
                        
            
         (1)  EUT L 139 af 30.4.2004, s. 55. Berigtiget i EUT L 226 af 25.6.2004, s. 22.«
      
      
         (2)  EUT L 404 af 30.12.2006, s. 26.«